Risti niemen päässä
Risti niemen päässä.
 Tanja talvisäässä
 järven jäätä hoippuen kulkee.
 Synkkä, synkkä on yö,
 lumi tuiskuten lyö,
 emo lastansa suojaten sulkee.

 »Tuolta tuikkii valo.
 Siell’ on papin talo,
 Kiesus, katso pyytäjän puoleen.
 Herra, voimoa suo,
 lumi päältäni luo,
 tai kastamatta lapseni kuolee.»

 Risti niemen päässä.
 Tanja talvisäässä.
 Tuli vilkkuva tuiskuhun haipuu.
 »Herra, tuo apu nyt,
 tahi myöhästyt!»
 Emo ristin alle riutuen vaipuu.

 Äiti katsovi lastaan.
 Lapsi hymyi vastaan.
 Äiti lasta suojaten sulkee.
 Synkkä, synkkä on yö,
 lumi tuiskuten lyö,
 yli hankien kuolema kulkee.